ai4bharat/Pralekha huggingface dataset:
وزارت دفاع
سنگاپور اور ہندستان کی بحریہ کی 28 ویں باہمی مشق سِمبیکس
سنگاپور اور ہندستان کی بحریہ کی 28 ویں باہمی مشق  کا انعقاد 02 سے 04 ستمبر 21 تک۔
بحری جہاز پر سے حرکت میں آنے والے ہیلی کاپٹر کے ساتھ نشانہ بند میزائل شکن آئی این ایس رن وجے، اےایس ایس ڈبلیو کورویٹ آئی این ایس کلتن اور نشانہ بند میزائل کورویٹ آئی این ایس کورا اور دور تک بحریبحری گشت لگانے والے ایک پی 81 ہوائی جہاز نے ہندستانی بحریہ کی نمائندگی کی۔ آر ایس این کے شرکاء میں ایک اعلیٰ درجے کا جہاز، ایک ایس 70 بی بحری ہیلی کاپٹر کے ساتھ آر ایس ایس اسٹیڈ فاسٹ، ایک وکٹری کلاس میزائل کورویٹ ، آر ایس ایس ویگر، ایک آرچر کلاس آبدوز اور ایک فوکر 50 بحری گشتی ہوائی جہاز شامل تھے۔ فضائی دفاعی مشقوں میں جمہوریہ سنگاپور ایئر فورس  کے چار ایف 16 لڑاکا طیاروں نے بھی حصہ لیا۔
سِمبیکس 1994 میں شروع کیا جانوالا کسی بھی غیر ملکی بحریہ کے ساتھ ہندستانی بحریہ کی طویل ترین بلا تعطل دو طرفہ بحری مشق ہے۔ جاری عالمی وبا کی آزمائشوں کے باوجود اس اہم مصروفیت کے سلسلے کو برقرار رکھنا دونوں ممالک کے درمیان دوطرفہ دفاعی تعلقات کی مضبوطی کو مزید واضح کرتا ہے۔ منصوبہ بندی کے مراحل میں حائل ان رکاوٹوں کے باوجود دونوں بحری افواج کئی چیلنجنگ ارتقاء کے مراحل بغیر کسی رکاوٹ اور محفوظ طریقے سے پار کئے۔ ان میں براہ راست ہتھیاروں کی فائرنگ اور جدید بحری جنگی سلسلے شامل ہیں، ان میں ابدوز شکن، اینٹی ایئر اور اینٹی سرفیس جنگی مشقیں بھی کی گئیں۔ مشقوں کا پیمانہ اور پیچیدگی واضح طور پر گواہ ہیں کہ دونوں بحریاوں نے باہمی تعاون کی کتنی قابلیت دکھائی۔
اس سال کی سِمبیکس مشق کی نوعیت اس لحاظ سے بھی خصوصی ہے کہ یہ ہندستان کی آزادی کے 75 ویں سال کی جاری تقریبات کے دوران ہوئی ہے۔ سِمبیکس 2021 کی کامیابی دونوں ملکوں کے اس باہمی عزم کا ایک اور مظاہرہ ہے کہ آنے والے برسوں میں دوطرفہ شراکت داری کو مزید مستحکم کیا جائے گا۔
عالمی وبا کے نتیجے میں سامنے آنے والی رکاوٹوں کی وجہ سے اس سال سِمبیکس کی منصوبہ بندی کسی جسمانی تعامل کے بغیر کی گئی تھی۔ بحیرہ جنوبی چین کے جنوبی کناروں میں آر ایس این نے 'صرف سمندر میں' مشق کی میزبانی کی۔
ہندستان اور سنگاپور کے دفاعی تعلقات مجموعی دوطرفہ تعلقات کا بدستور ایک بہت اہم پہلو ہے جو روایتی فوجی تبادلے سے ایچ اے ڈی آر اور سائبر سیکیورٹی تک تعاون کے ایک بہت وسیع میدان کا احاطہ کرتا ہے۔ دونوں بحریاوں کو ایک دوسرے کے میری ٹائم انفارمیشن فیوژن سینٹروں میں نمائندگی حاصل ہے اور حال ہی میں باہمی آبدوز بچاو امداد و ارتباط کے معاہدے پر بھی دستخط کئے ہیں۔
<><><><><>
ش ح،ع س، ج
U.No. : 8689
(Visitor Counter : 204
وزارت ماہی پروری، مویشی پروری و ڈیری
مرکز کی اسپانسروالی چارے اور خوراک اشیاءکے فروغ کی اسکیم
نئی دہلی ،12؍فروری :ماہی پروری ، مویشی پروری اورڈیری کے مرکزی وزیرمملکت ڈاکٹرسنجیوکماربالیان نے آج راجیہ سبھامیں بتایاکہ گجرات کی سرکارنے مرکز کی اسپانسروالی چارے اورغذائی اشیاء کی اسکیم کے تحت 11-2010اور 12-2011سال کے دوران 8899.49لاکھ روپے کی مالیت کی تجاویز بھیجی ہیں ۔
11-2010اور 12-2011سال کے لئے تمام تجاویز جو جائز پائی گئیں منظورکرلی گئی ہیں ، جن کی رقم 3082.143لاکھ روپے ہے ۔ ریاستی سرکارکو اس بارے میں باقاعدہ مطلع کردیاگیاہے ۔
وزارت دفاع
این سی سی کا 74واں یوم تاسیس؛ وزیر دفاع نے نیشنل وار میموریل پر شہداء کو خراج عقیدت پیش کیا
دنیا کی سب سے بڑی یونیفارم نوجوانوں کی تنظیم نیشنل کیڈٹ کور  کا قیام 1848 میں ہوا تھا۔ تنظیم 27 نومبر 2022 کو اپنا 74 واں یوم تاسیس منائے گی۔ اسی سلسلے میں، دفاعی سکریٹری جناب گردھر ارمانےنے آج 26 نومبر 2022 کو نئی دہلی واقع نیشنل وار میموریل میں پوری این سی سی کمیونٹی کی طرف سے قربانی دینے والے جانبازوں کو خراج عقیدت پیش کیا۔
اس موقع پر خطاب کرتے ہوئے دفاع کے سیکرٹری نے کہا کہ گزشتہ چند برسوں میں این سی سی نے کافی پیش رفت کی ہے۔ یونیفار میں ملبوث نوجوانوں نے ملک کی تعمیر سے متعلق ہر سرگرمی میں تعاون دینے کے لئے کندھے سے کندھا ملا یا ہے۔ این سی سی کا یوم تاسیس سبھی ریاستوں کی راجدھانی میں منایا جارہا ہے، جہاں کیڈٹس مارچ -پاسٹ، ثقافتی سرگرمیوں اور سماجی ترقی کے پروگراموں میں حصہ لے رہے ہیں۔
پونیت ساگر ابھیان، جیسی قومی سطح کی مہم سے ایک تنظیم کے ذریعہ چلائے جانے والے سب سے بڑے سوچھتا ابھیان کی طرح ملک گیر سرگرمیوں سے لے کر ، ایک بھارت شریشٹھ بھارت کیمپ، سوچھ بھارت ابھیان، ہر گھر ترنگا اور ایکس یوگ دان  تک میں، این سی سی کیڈٹس نے ہر جگہ اپنی کبھی نہ میٹنے والی چھاپ چھوڑی ہے۔ حال ہی میں ایک لاکھ سے زیادہ کیڈٹوں کو تنظیموں سے جوڑنے کے بعد این سی سی کی توسیع ملک کے ساحلی اور سرحدی علاقوں تک ہوگئی ہے جس کی وجہ سے ان علاقوں کے نوجوان کو مسلح فورسز میں شامل ہونے اور ملک کی تعمیر میں تعاون کرنے کی تحریک ملی ہے۔
این سی سی چار دہائیوں سے بین الاقوامی تعلقات کو بڑھانے کا ایک پلیٹ فارم رہا ہے۔ این سی سی نے اپنے کیڈٹوں کو 25 سے زیادہ ممالک میں یوتھ ایکسچینج پروگرام  کے تحت امن و اتحاد کا سفیر بنا کر بھیجا ہے۔ این سی سی نے گزشتہ برسوں وائی ای پی کے تحت 30 سے زائد دوست بیرون ملکوں کے کیڈٹوں کی میزبانی کی ہے۔
این سی سی کی کثیر جہتی سرگرمیاں اور متنوع نصاب خود -ترقی کے لئے نوجوانوں کو منفرد مواقع فراہم کرتے ہیں۔ کئی کیڈٹوں نے کھیلوں اور مہم جوئی کے شعبے میں نمایاں کامیابیاں حاصل کرکے ملک اور ادارے کا سر فخر سے بلند کیا ہے۔
بجلی کی وزارت
محترمہ پرمندر چوپڑا نے پی ایف سی کی ڈائریکٹر  کا عہد ہ سنبھالا
نئی دہلی،یکم جولائی 2020/ سرکاری ملکیت والی اہم، این بی ایف سی، پاور فائننس کارپوریشن  نے آج محترمہ پرمندر چوپڑا کو کمپنی کی ڈائریکٹری  مقرر کرنے کا اعلان کیا ہے۔ وہ جناب این بی گپتا کی جگہ لیں گی، جو 30 جون 2020 کو سبکدوش ہوگئے۔
محترہ چوپڑا، ڈائریکٹر  کے طور پر عہدہ سنبھالنے سےپہلے پاور فائننس کارپوریشن  میں کارگزار ڈائریکٹر  کے طور پر کام کررہی تھیں۔ 32 سال سے زیادہ وسیع اور مختلف طرح کے تجربے کے ساتھ وہ فنڈس جٹانے یا فنڈ س ریزنگ، کارپوریٹ کھاتے، بینکنگ اور خزانے ، اثاثے قرض انتظام  اسٹریسڈ ایسسٹ ریزیلیوشن وغیرہ کے لئے اہم اور مخصوص اقتصادی کاموں کو سنبھالنے میں ماہرہیں۔
پی ایف سی میں شامل ہونے سے پہلے وہ نیشنل ہائیڈرو الیکٹرک پاور، کارپوریشن آف انڈیا  او رپاور گرڈ کارپوریشن آف انڈیا  جیسے بجلی کے شعبے کے اہم اداروں سے وابستہ تھیں۔ 2005 میں ، پی ایف سی میں آنے کے بعد محترمہ چوپڑہ نے پی ایف سی کی فنڈریزنگ سے لے کر بین الاقوامی بازاروں تک مختلف پہلیں کیں۔ جس نے قرض دہندگان کو کم لاگت پر پیسہ جٹانے کی اجازت دی۔ اس کے مرکوز نظریے کے ساتھ غیر ملکی کرنسی میں فنڈ ریز کرنے کی حصہ داری 2 سال کی قلیل مدت میں 2 فی صد سےبڑھ کر 15 فی صد ہوگئی۔
محترمہ چوپڑہ کو پی ایف سی کے پہلے گرین بانڈا اشو کو شروع کرنے اور سیکشن 144  کے تحت امریکی بانڈ بازار سےپی ایف سی کے پہلے فنڈ جٹانے سمیت سب سے پہلے کئے گئے مختلف کاموں کے لئے سراہا گیا۔ انہوں نے آرای سی لمیٹیڈ میں حکومت ہند کی 52.63 فی صد حصہ داری میں پی ایف سی کے بہت بڑے حصول میں بھی اہم رول ادا کیا اور پی ایف سی کی موزونیت کی سطح اور پی ایف سی کے قرض معاہدوں اور گھریلو اور بین الاقوامی ریٹنگ کے بارے میں مختلف پارٹیوں کے ساتھ گفت و شنید سے وابستہ چیلنجوں پر قابو پایا۔
محترمہ چوپڑا بورڈآف کوسٹل تمل ناڈو پاور لمیٹیڈ او چیور انفرا لمٹیڈ کے ڈائریکٹر کی حیثیت سے بھی کام کرچکی ہیں۔
محترمہ چوپڑا کا کاسٹ اکاؤنٹ اور ایم بی اے سے پی ایف سی میں اقتصادیکام کاج کے سبب بلند رینک پر پہنچنا، ان کی نرم مزاجی، عہد بستگی اور سخت محنت کا مظاہرہ کرتا ہے۔
پی ایف سی کے انتظام میں ان کی طاقت اور مرکوز میدانوں کی ان کی گہری سمجھ یقینی طور پر بجلی کے شعبے کے قرض دہندگان کو آگےبڑھنے میں مدد کرے گی اور آنے والے دنوں میں اور زیادہ میل کے پتھر حاصل کرے گی۔
م ن۔ ش ت ۔ ج
Uno-3637
(Visitor Counter : 87
وزارت دفاع
صدر جمہوریہ نے ہندوستانی ساحلی دستے کے اہلکاروں کے لیے تٹ رکشک تمغوں کی منظوری دی
ہندوستان کے صدر نے یوم جمہوریہ 2022 کے موقع پر مندرجہ ذیل ہندوستانی کوسٹ گارڈ کے اہلکاروں کو ان کی نمایاں بہادری، ڈیوٹی کے تئیں غیر معمولی لگن اور ممتاز/ شاندار خدمات کے لیے صدر کے تٹ رکشک میڈل / تٹ رکشک میڈل  سے نوازا ہے۔
صدر کا تٹ رکشک میڈل 
 آئی جی منیش وشال پاٹھک، ٹی ایم 
تٹ رکشک میڈل 
 کمانڈنٹ  سمت دھیمان 
 ڈپٹی کمانڈنٹ وکاس نارنگ 
 اردھی پرگتی کمار، پی/این وی کے  05990-آر
تٹ رکشک میڈل 
 کمانڈنٹ سندر رمن پریم کمار 
 اے منی کندن پی ایس ای  07455-ٹی
یہ اعزازات 26 جنوری 1990 سے ہر سال یوم جمہوریہ اور یوم آزادی کے موقع پر ہندوستانی کوسٹ گارڈ کے اہلکاروں کو پیش کیے جا رہے ہیں۔
ارضیاتی سائنس کی وزارت
عالمی درجہ حرارت میں اضافہ
سائنس اور ٹکنالوجی اور ارضیاتی سائنسز کے مرکزی وزیرمملکت ڈاکٹر جتیندر سنگھ نے آج لوک سبھامیں ایک تحریری جواب میں بتایا کہ آب و ہوا میں تبدیلی سے متعلق بین حکومتی پینل کی جانب سے ایک رپورٹ میں کہا گیا ہے کہ عالمی درجہ حرارت میں اضافہ کی وجہ سے دنیا میں کوڑے مکوڑوں کی تعداد میں اضافہ متوقع ہے ۔ درجہ حرارت کےذریعہ کیڑے مکوڑوں کے طبعیاتی اورجسمانی اندرون نظام کا تعین کیا جاتاہے ۔درجہ حرارت میں اضافہ طبعیاتی سرگرمی میں اضافہ کرتاہے اوراس لئے جسمانی اندرون نظام کی شرح کو بھی بڑھاتاہے ۔کیڑوں مکوڑوں کو کو زندہ رہنے کے لیے زیادہ کھانا چاہیے۔اور یہ متوقع ہے کہ کیڑے مکوڑے زیادہ فصلوں کو کھائیں گے اور تیزی سے پنپیں گے ۔ اس سے بعض دیگر کیڑے مکوڑے کی تعداد میں اضافہ کی شرح میں اضافہ ہوگا کیوں کہ وہ تیز ی سے بڑھتے ہیں اور وہ پھر دوبارہ زیادہ تعداد میں پیدا ہوں گے ،یہ اس سے بالآخر فصل کو مزید نقصان پہنچے گا۔
ارضیاتی سائنسز کی وزارت  کے پاس کیڑوں کی آبادی میں اضافے کے نتیجے میں پھیلنے والی بیماریوں کی تفصیلات کے بارے میں کوئی اہم اعدادوشمار نہیں ہے۔ تاہم، ہندوستان کا محکمہ موسمیات  ملک میں کسان برادری کے فائدے کے لیے گرامین کرشی موسم سیوا  اسکیم کے ذریعے زرعی موسمیاتی ایڈوائزری جاری کرتا ہے۔ اس وقت تمام زرعی لحاظ سے اہم اضلاع  اور 130 ایگرومیٹ فیلڈ یونٹس  اور 199 ڈسٹرکٹ ایگرومیٹ یونٹس  کے ذریعے تقریباً 3100 بلاکس کے لیے ہر منگل اور جمعہ کو زرعی ایڈوائزری تیار کی جاتی ہیں۔ ان میں کیڑوں اور بیماریوں سے متعلق معلومات بھی شامل ہیں جو زراعت کو متاثر کرتے ہیں۔ نیز کیڑوں سے متعلق موسمی کیلنڈرز ہر فصل کے لیے تیار کیے جاتے ہیں جو ریفرینس ٹولس کے طور پر استعمال کئے جاسکتے ہیں ۔
مختلف وسیلوں کے ذریعہ عالمی درجہ حرارت کے رجحانات پر قابو پانے اور کنٹرول کرنے کے لیے مسلسل عالمی کوششیں جاری ہیں۔ اس وزارت کے تحت ہندوستان کے محکمہ موسمیات ، شدید موسمی واقعات سے متعلق پیش گوئی اور وارننگ جاری کرتا ہے اور اسے عوام کے ساتھ ساتھ ڈیزاسٹر مینجمنٹ حکام کے ساتھ بھی مشترک کرتا ہے تاکہ ضروری تخفیف کے اقدامات کو شروع کیا جا سکے۔
ایک پہل کے طور پرآئی ایم ڈی منصوبہ بندی کے مقصد کے لیے مارچ کے آخری ہفتے میں اپریل، مئی اور جون کے مہینوں کے درجہ حرارت کے لیے موسم کی صورتحال کاخاکہ جاری کر رہا ہے۔ یہ نقطہ نظر اس مدت کے دوران گرم لہروں کے متوقع منظر نامے کو بھی سامنے لاتا ہے۔ موسم کی صورتحال کے خاکہ کے بعد اگلے دو ہفتوں کے لیے ہر جمعرات کو توسیعی رینج آؤٹ لک جاری کیا جاتا ہے۔ اس کے علاوہ شدید موسم کی پیشن گوئی اور کلر کوڈڈ وارننگز بشمول گرم لہر کی وارننگ مزید دو دن کےلئے موسم کی صورتحال کے خاکہ کے ساتھ روزانہ کی بنیاد پر اگلے پانچ دنوں کے لیے جاری کیا جاتا ہے۔
ایک موافقت پذیر اقدام کے طور پر، انڈیا میٹرولوجیکل ڈپارٹمنٹ  نے مقامی صحت کے محکموں کے ساتھ مل کر 2013 سے ملک کے کئی حصوں میں ہیٹ ایکشن پلان شروع کیا ہے تاکہ لوگوں کو لوکے بارے میں پیشگی آگاہ کیا جا سکے اور ایسے مواقع کے دوران کارروائی کرنے کا مشورہ بھی دیا جا سکے۔ قومی آفات کے بندوبست کی اتھارٹی  کے تعاون سے 23 ریاستوں میں نافذ کیا گیا ہیٹ ایکشن پلان، ایک جامع قبل از وارننگ سسٹم اور شدید گرمی کے واقعات کے لیے تیاری کا منصوبہ ہے۔ یہ منصوبہ ممکنہ طور پر موسم کی شدت سے متاثرہونےوالے لوگوں پر کمزور آبادی پر شدید گرمی کے صحت کے اثرات کو کم کرنے کے لیے تیاری، معلومات کے تبادلے، اور رسپانس کوآرڈینیشن کو بڑھانے کے لیے فوری اور طویل مدتی اقدامات پیش کرتا ہے۔
وزارت اطلاعات ونشریات
ماحولیات کے عالمی دن کے موقع پر فلمس ڈویژن نے ایک آن لائن فیسٹول اوئسز آف ہوپ کا انعقاد کیا
نئی دہلی، 4 جون 2021، ماحولیات کا عالمی دن 5 جون 2021 کو منائے جارہا ہے جس کا موضوع ہے ایکو سسٹ کی بحالی، اس کا مقصد ہر ایک براعظم اور ہر ایک بحراعظم میں ایکو سسٹم کی خرابی سے بچنا، روکنا اور اسے بدلنا ہے۔ اس سال کی تقریبات کے کلیدی الفاظ ہیں ، تصور نو ، تشکیل نو، بحالی  اسی جذبے کے ساتھ فلمس ڈویژن نےاس اہم موقع پر 5 او6 جون 2021 کو ماحولیات سے متعلق فلموں کے ایک آن لائن فیسٹول اوئسز آف ہوپ کا انعقاد کررہا ہے۔
اس دو روزہ فیسٹول میں ایسی فلمیں دکھائی جائیں گی جو انسانوں اور قدرت کے اٹوٹ رشتے کو بحال کرنے کے مختلف طریقے بتاتے ہوئے قدرت کے ساتھ بقائے باہمی کے تصور نو اور ماحولیات کے احیا کے زوردار پیغام دیتی ہیں۔ اسٹریمنگ فلمس ڈویشن کی ویب سائٹ اور یو ٹیوب چینل پر کی جائے گی۔
اس خصوصی گرین پیکج میں شامل ہیں – دی جنگل مین لوئیا ، اس فلم میں منی پور کے چھوٹے سے پہاڑی علاقے کے قدرت سے محبت کرنے والے لوئیا نگامبا کی کہانی پیش کی گئی ہے۔6 برسوں سے لوئیا پہاڑ پر تنہا رہتے ہیں۔ انہوں نے ایک گھنا جنگل تیار کیا ہے اور مقامی آبادیوں کے لئے ایک ہرا بھرا مقام تیار کیا ہے۔ یہ کہانی انسان کے قدرت کے ساتھ تعلقات کے احیا اور قدرت کے ساتھ پرامن بقائے باہمی کا کلچر تیار کرنے کی ہے۔ لیونگ دی نیچرل وے ، یہ کہانی ایک چھوٹے سے برہمپتر جزیرے پر رہے والے مشنگ قبائل اور کس طرح آب و ہوا اور ماحولیات کےتبدیلی نے ان کی زندگی گزارنے کے روایتی طریقے کے سامنے مشکلات پیش ہیں، اس کے بارے میں ہے۔ سالو مرادا تھیمکّا- دی گرین کروسیڈر ، یہ فلم میں کرناٹک کے ایک ایسے ماہرین ماحولیات کے بارے میں ہے جس نے اپنے آپ ہی تعلیم حاصل کی ہے کوئی رسمی تعلیم حاصل نہیں کی۔ سالو مرادا تھیمکا کو دنیا بھر میں ماہرین ماحولیات کے لئے ایک رول ماڈل جاتا ہے۔ انہوں نے سڑکوں کےکنارےسینکڑوں پودے لگائے ہیں۔ کلائمیٹ چینج ، یہ فلم گلوبل وارمنگ اور آب و ہوا کی تبدیلی کے نقصانات کے بارے میں ہے۔ مائی سن نیو ، اس فلم میں بہت واضح طور پر یہ دکھایا گیا ہے کہ ایک پانچ سال کا لڑکا قدرتی ماحول میں کیسے نشو ونما پاتا ہے۔ تمام جاندار وں کے ساتھ کس طرح محبت کرتا ہے اور دوسروں کے لئے ایک مثال قائم کرتا ہے۔ پلاسٹک ورڈ ، یہ ایک انیمیشن فلم ہے جو کہ مستقبل کے وسیع ،بنجر اور خوفناک ماحول کو دکھاتی ہے۔ یہ ایسا منظر پیش کرتی ہےجو پلاسٹک کے کچرے سے بھرا ہوا ہے۔ یہ فلم انسانی زندگی اور ماحول پر پلاسٹک کے خطرناک اثرات کے بارے میں خبر دار بھی کرتی ہے۔
یہ فیسٹول 5 اور 6 جون 2021 کو پورے دن www.filmsdivision.org/ ’’ڈاکو منٹری آف دی ویک‘‘ اور https://www.youtube.com/user/FilmsDivision پر دکھایا جائے گا۔
-فلمس ڈویژن
022-23522252/ 09004035366
publicity@filmsdivision.org
۔۔۔۔۔۔۔۔۔۔۔
ش ح۔ا گ۔ن ا۔
U-5132
(Visitor Counter : 194
وزارت آیوش
ایم ڈی این آئی وائی بھارت میں یوگ کی ہارورڈ جیسی یونیورسٹی بن سکتی ہے : جناب سربانند سونووال
آیوش کے وزیر جناب سربانند سونووال نے ایم ڈی این آئی وائی کا دورہ کیا
نئی دہلی 16 اگست2021:
آیوش کے وزیر جناب سربانند سونووا ل نے پیر کے روز کہا کہ مرارجی دیسائی نیشنل انسٹی ٹیوٹ آف یوگا  میں امریکہ کی ہارورڈ یونیورسٹی کی طرز پر یوگ کے شعبے میں دنیا کے بہترین تعلیم ادارہ بننے کی صلاحیت ہے۔ وہ آیوش کی وزارت کا عہدہ سنبھالنے کے بعد ادارے کے پہلے دورے کے دوران ایم ڈی این آئی وائی کے طلبا اور اساتذہ سے خطاب کررہے تھے۔
جناب سونووال نے کہا کہ ، ’’ ایم ڈی این آئی وائی دنیا بھر کے طلبا کے لئے ایک اعلی ٰ ادارہ بن سکتا ہے ۔ ہمیں اس کے لئے عالمی سطح پر کوشش کرنے کی ضرورت ہے۔ اگر امریکہ ہارورڈ جیسا ادارہ قائم کرسکتا ہے ، تو ہم کیوں نہیں کرسکتے ؟ ‘‘ انہوں نے کہا کہ یہ دنیا بھر میں ہزاروں طلبا کے لئے یوگ میں تعلیم اور تحقیق کے لئے بھارت آنے کے راستے کھول سکتا ہے۔
مرکزی وزیر نے وزیراعظم جناب نریندر مودی کے خواب کو شرمندہ تعبیر کرنے کے لئے ایک عالمی نقطہ نظر کی ضرورت پر زور دیا۔ جناب سونووال نے کہا ، ’’ صحت مند اور خوبصورت جسم کی تلاش میں لوگ بھارت کے دروازے پر کھڑے ہوئے ہیں ۔ اس وقت ایم ڈی این آئی وائی کے پاس یوگ کی تعلیم ، تربیت اور تحقیق سمیت سبھی کام ہیں۔ یونیورسٹی میں ان طلبا کے لئے ہوسٹل کا بندوبست ہونا چاہئے ، جو ملک کے مختلف حصوں سے آتے ہیں۔ ایم ڈی این آئی وائی میں بہترین ہوسٹل سہولیات سے ادارہ کی قدر میں اضافہ ہوگا ‘‘۔
آیوش کے وزیر نے ادارہ کی سبھی کلاسز کا دورہ کیا اور طلبا کے ساتھ بات چیت کی۔ طلبا کے ساتھ بات چیت کرتے ہوئے آیوش کے وزیر نے کہا کہ وہ روزانہ صبح تقریباً 30 منٹ یوگ کرتے ہیں۔ جناب سونووال نے لائبریری، میڈیٹیشن سنٹر اور ایم ڈی این آئی وائی کیمپس کا بھی دورہ کیا۔ انہوں نے طلبا کی کارکردگی کا مظاہرہ بھی دیکھا۔
ایم ڈی این آئی وائی کے ڈائرکٹر ڈاکٹر ایشور وی بسورادی نے کہا کہ ایم ڈی این آئی وائی گزشتہ کچھ برسوں میں نیم فوجی دستوں کے 18000 جوانوں کو یوگ کی تربیت دے چکاہے ۔ انہوں نے کہا کہ تہاڑ جیل میں قیدیوں کو یوگ سکھانے کی کوشش کی گئی ہے۔ انہوں نے کہا ، ’’ یوگ سسٹم ہماری زندگی کو نئی جہت دیتا ہے۔ اسے اپنے روز مرہ کی زندگی میں شامل کیا جانا چاہئے ‘‘۔
وزیراعظم کا دفتر
وزیراعظم نریندر مودی نے کوچی نئے سال اشہدی بج پر عوام کو مبارک باد دی
نئی دہلی، 23 جون 2020،
وزیراعظم جناب نریندر مودی نے کوچی نئے سال اشہدی بج کے خصوصی موقع پر عوام کو مبارک باد دی ہے۔
اشہدی بج کے خصوصی موقع پر کوچی برادری کو مبارک باد دیتے ہوئے وزیراعظم نے کہا کہ یہ ایک ایسی برادری ہے جو اپنی بہادری اور عظیم ثقافت کے لیے جانی جاتی ہے۔ میں دعا کرتا ہوں کہ آنے والا سال خوشیوں اور اچھی صحت سے پُر ہو۔
۔۔۔۔۔۔۔۔۔۔۔
U-3437
م ن۔ ح ا۔ ت ع۔
(
صدر جمہوریہ کا سکریٹریٹ
انڈین کارپوریٹ لا سروس کے زیر تربیت افسران نے صدر جمہوریہ سے ملاقات کی
انڈین کارپوریٹ لا سروس کے زیر تربیت افسران نے آج  راشٹرپتی بھون میں صدر جمہوریہ ہند محترمہ دروپدی مرمو سے ملاقات کی۔
انڈین کارپوریٹ لا سروس کے افسران سے خطاب کرتے ہوئے صدر جمہوریہ نے کہا کہ وہ کارپوریٹ دنیا کے ریگولیٹرس کے طور پر کام کرتے ہیں ۔ انہوں نے مزید کہا کہ وہ بھارت میں کاروبار اور صنعت کے فروغ اور ترقی کے لئے بھی سہولت کار ہیں۔ انہوں نے اس بات کو اجاگر کیا کہ ان کا کام بہت اہم ہے کیونکہ انہیں صنعت اور کاروبار کے فروغ اور ترقی کی حوصلہ افزائی کرتے ہوئے اچھی کارپوریٹ حکمرانی کو یقینی بنانا ہوتا ہے۔ انہوں نے کہا کہ کام کا ملک کی صنعتی اور حکمرانی کے ماحولیاتی نظام پر قابل قدر اثر پڑے گا۔
صدر جمہوریہ نے کہا کہ آج اچھی کارپوریٹ حکمرانی انتہائی اہمیت کی حامل ہے اور یہ کارپوریٹ لا سروس کے عہدے داروں کی ذمہ داری ہے کہ وہ اس بات کو یقینی بنائیں کہ کمپنیاں ان کے شیئر ہولڈرز اور دیگر فریقوں کے بہترین مفاد میں کام کریں۔ انہوں نے مزیدکہا کہ موثر حکمرانی کے ماڈل کے ذریعہ انہیں اس بات کو یقینی بنانا چاہئے کہ کارپوریٹ ادارے کی اخلاقی کلچر پر عمل کریں اور فریقین کے حقوق کا احترام کریں ۔ انہوں نے مزید کہاکہ موثر کارپوریٹ حکمرانی طویل مدتی پائیدار ترقی اور ملک کی جامع ترقی کے لئے بھی ضرور ی ہے۔
صدر جمہوریہ نے کہا کہ نوجوان اور ذہین سول سرونٹس کو ملک شہریوں کے تئیں ذمہ داری کے احساس کے ساتھ کام کرنا چاہئے ۔ انہوں نے مزید کہا کہ انہیں ملک اور عوام کے تئیں خدمت کے جذبے کا فروغ دینا چاہئے ۔ انہوں نے ان پر زور دیا کہ وہ اپنے ہموطنوں کی فلاح و بہبود کے لئے اپنے عہد کو یاد کریں اور اس کے لئے ہمیشہ پختہ رہیں۔ انہوں نے کہا کہ انہیں ہمیشہ شفافیت ، انصاف اور جوابدہی کے اصولوں پر عمل کرنا چاہئے۔
https://static.pib.gov.in/WriteReadData/specificdocs/documents/2023/sep/doc202394249001.pdf
وزیراعظم کا دفتر
وزیر اعظم نے مردوں کے سنگلز ٹیبل ٹینس میں گولڈ میڈل جیتنے پر شرت کمل کو مبارکباد دی
وزیر اعظم جناب نریندر مودی نے برمنگھم دولت مشترکہ کھیل 2022 میں مردوں کے سنگلز ٹیبل ٹینس میں گولڈ میڈل جیتنے پر شرت کمل کو مبارکباد دی ہے۔
وزیر اعظم نے ٹویٹ کیا؛
’’ @sharathkamal1 کے ذریعہ حاصل کیا گیا کا گولڈ میڈل تاریخ میں ایک بہت ہی خاص اہمیت کے ساتھ درج کیا جائے گا۔ انہوں نے صبر، عزم اور لچک کی طاقت کا مظاہرہ کیا ہے۔ انہوں نے زبردست مہارت کا بھی مظاہرہ کیا ہے۔ یہ میڈل ہندوستانی ٹیبل ٹینس کو زبردست فروغ دے گا۔ان کے لئے مبارکباد اور نیک خواہشات۔ #Cheer4India‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-8921
(
نائب صدر جمہوریہ ہند کا سکریٹریٹ
نائب صدر جمہوریہ نے نوجوان ذہنوں سےروایتی انداز سے ہٹ کر سوچنے پر زور دیا۔ انہوں نے کہا ‘جدید سوچ ہمارے ڈی این اے میں ہے’
طلباء ایسے جنگجو ہیں جو 2047 میں ہندوستان کی تقدیر بدلیں گے: نائب صدر جمہوریہ
جناب دھنکھڑ نے تمام اداروں میں سابق طالب علموں کے ساتھ منظم شمولیت کے لیے ایک طریقہ کار پر زور دیا
انہوں نے کہا کہ ادارے اپنے سابق طلباء کے کاندھوں پر ہی پروان چڑھتے ہیں
نائب صدر جمہوریہ نے آئی آئی ٹی مدراس میں‘سنٹر فار انوویشن’ سہولت کا افتتاح کیا
نائب صدر جمہوریہ ، جناب جگدیپ دھنکھڑ نے آج طلباء برادری پر زور دیا کہ وہ روایتی انداز سے ہٹ کر سوچیں اور ملک کے ترقیاتی چیلنجوں کے لیے اختراعی حل تلاش کریں۔انہوں نے کہا ‘جدید سوچ ہمارے ڈی این اے میں ہے۔ ہمیں صرف اسے سرگرم کرنا ہے’۔ انہوں نے طلباء کو ایسے جنگجو قرار دیا جو 2047 میں ہندوستان کی تقدیر تشکیل دیں گے ۔
مختلف اشار یہ جیسے کہ گلوبل انوویشن انڈیکس کا حوالہ دیتے ہوئے،جناب دھنکھڑ نے نشاندہی کی کہ ‘ہم نے 40 پوزیشنوں کی چھلانگ لگائی ہے اور یہ تحقیق اور پیٹنٹ کے لئے داخل کی گئی درخواستوں سے ظاہر ہوتا ہے’۔ انہوں نے یہ بھی کہا کہ ‘ہندوستان کے پاس 80,000 سے زیادہ اسٹارٹ اپس کے ساتھ تیسرا سب سے بڑا اسٹارٹ اپ ماحولیاتی نظام ہے اور دنیا میں تیسرے سب سے زیادہ یونیکار ن ہیں’۔
نائب صدر جمہوریہ ، آج چنئی کے آئی آئی ٹی مدراس میں ‘سنٹر فار انوویشن’ سہولت کا افتتاح کرنے کے بعد طلباء برادری سے خطاب کررہے تھے۔ آئی آئی ٹی مدراس کو ایک ‘انسٹی ٹیوٹ آف ایکسی لینس اور ملک کے ایک اعلیٰ اختراعی ادارے’ کے طور پر سراہتے ہوئے، جناب دھنکھڑ نے اس کے کیمپس میں موجود اس کے بھرپور حیاتیاتی تنوع کی بھی تعریف کی۔
اس بات کا ذکرکرتے ہوئے کہ عالمی سر گرمیوں کے باوجود ہندوستان کا عروج رک نہیں سکتا، نائب صدر جمہوریہ نے کہا کہ بھارت مواقع کی سرزمین ہے اور سرمایہ کاری کے لیے ایک عالمی منزل بھی ہے۔ اس اعتماد کا اظہار کرتے ہوئے کہ ہندوستان دہائی کے آخر تک دنیا کی تیسری سب سے بڑی معیشت بن جائے گا، انہوں نے اجاگر کیا کہ ‘اب ہندوستان جب بولتا ہے تو پوری دنیا سنتی ہے’۔
اس بات کو تسلیم کرتے ہوئے کہ ادارے ‘اپنے سابق طلباء کے کاندھوں پر پروان چڑھتے ہیں’، جناب دھنکھڑ نے تمام اداروں میں سابق طلباء کے منظم ارتقاء کے لیے ایک طریقہ کار پر زور دیا۔ انہوں نے مزید کہا کہ اس طرح کی سابق طلباء کنفیڈریشن ایک بے مثال ‘تھنک ٹینک’ بنائے گی جس میں دنیا کو بہتر بنانے کی صلاحیت ہوگی ۔
اپنے پارلیمانی نمائندوں کی جوابدہی کو یقینی بنانے میں شہریوں کے کردار پر زور دیتے ہوئے نائب صدر جمہوریہ نے نوجوانوں پر زور دیا کہ وہ ایوان میں ذمہ دارانہ اقدامات اور مستند معلومات کے تبادلے کی حمایت میں اپنی آواز بلند کریں۔ انہوں نے ان سے اپیل کی کہ ‘ایک ایسا ماحولیاتی نظام پیدا کرنے میں مدد کریں تاکہ جمہوریت کے مندروں کا تقدس مجروح نہ ہو’۔
اس تقریب کے دوران نائب صدر جمہوریہ نے طلباء سے بات چیت کی اور سنٹر فار انوویشن سہولت کے مختلف پروجیکٹوں کا دورہ کیا۔ انہوں نے کہا کہ ایسے روشن ذہنوں کے پیدا کردہ خیالات قوم کو بدلنے کی صلاحیت رکھتے ہیں۔
اس موقع پر تمل ناڈو کے اعلیٰ تعلیم کے وزیر تھیرو کے پونموڈی، پروفیسر وی کاما کوٹی، ڈائریکٹر، آئی آئی ٹی مدراس، جناب وی شنکر، بینیفیکٹر، دی نیو سینٹر فار انوویشن فیسیلٹی، فیکلٹی ممبران، طلباء اور دیگر معززین موجود تھے۔
نائب صدر کی تقریر کے اقتباسات درج ذیل ہیں-
https://www.pib.gov.in/PressReleasePage.aspx?PRID=1903036
کامرس اور صنعت کی وزارتہ
ای – کامرس تجارتی ماڈل
نئی دہلی ، 11 دسمبر / تجارت و صنعت کے وزیر جناب پیوش گوئل نے آج لوک سبھا میں ایک تحریری جواب میں بتایا ہے کہ ای – کامرس کمپنیوں کو مختلف قواعد و ضوابط کی پابندی کرنی پڑتی ہے کیونکہ ای – کامرس اپنی نوعیت کے لحاظ سے ہر معاملے میں مختلف النوع حیثیت کا حامل شعبہ ہے ۔ لہٰذا ، اس سے متعلق مختلف قوانین اور ضوابط موجودہ ای – کامرس سرگرمیوں پر احاطہ کرتے ہیں ، جن میں سے کچھ کا تعلق انکم ٹیکس ایکٹ ، 1961 سے بھی ہے ۔ ساتھ ہی ساتھ صارفین کے تحفظ سے متعلق ایکٹ ، 1986 ، اطلاعاتی ٹیکنا لوجی ایکٹ ، 2000 ، غیر ملکی زر مبادلہ انتظام ایکٹ ،2000 ، ادائیگی اور تصفیہ نظام ایکٹ ، 2007 ، کمپنیز ایکٹ ، 2013 اور گڈس اینڈ سروسز ایکٹ سے متعلق قوانین بھی اس سے متعلق ہیں ۔
صنعت اور داخلی تجارت کے فروغ کے محکمے  نے اپنے 2016 ء کے پریس نوٹ نمبر 3 کے ذریعے 29 مارچ ، 2016 ء کو ایف ڈی آئی کے سلسلے میں ای – کامرس کے رہنما خطوط منظرِ عام پر پیش کئے تھے ۔ تاہم ، ای – کامرس سے متعلق کمپنیوں کے خلاف یہ الزامات عائد کئے گئے تھے کہ 2016 ء کے پریس نوٹ نمبر 3 میں ، جو ضوابط مقرر کئے گئے ہیں ، مارکیٹ پلیسوں میں ، اُن کی خلاف ورزی کی جا رہی ہے ۔ ای – کامرس کے شعبے میں غیر ملکی براہ راست سرمایہ کاری پالیسی کے سلسلے میں مزید وضاحت اور شفافیت کے لئے ڈی پی آئی آئی ٹی نے 26 دسمبر ، 2018 ء کو پریس نوٹ نمبر 2  جاری کیا تھا ۔ 2  کے مزکورہ پریس نوٹ کی رُو سے حکومت نے پالیسی پر لفظ بہ لفظ بہتر نفاذ کو یقینی بنانے کے لئے ، اِس میں پالیسی سے متعلق تجاویز کو دہرایا ہے ۔ مزید براں ، 2  کے مطابق ای – کامرس سے جڑے ہوئے ادارے ، جو مارکیٹ پلیس فراہم کراتے ہیں ، اُن کے لازم ہو گا کہ وہ گڈس یا سروسز کی فروخت کی قیمت کے سلسلے میں براہ راست یا بالواسطہ طور پر اثر انداز نہں ہوں گے اور اس عمل سے قطعی طور پر علیحدہ رہیں گے ۔ خدمات کی فراہمی ای – کامرس مارکیٹ پلیس کے اداروں کے ذریعے کی جائے گی ، جس کے تحت ای – کامرس مارکیٹ پلیس کا ادارہ براہ راست یا بالواسطہ طور پر شریک ہو گا یا اُس پر مشترکہ طور پر کنٹرول رکھے گا اور یہ تمام تر عمل شفاف اور غیر تفریق پر مبنی عمل کے تابع ہو گا ۔ اس طرح کی خدمات میں دیگر خدمات بھی شامل ہوں گی ۔ تاہم ، یہ ذخیرہ کرنے ، لاجسٹکس ، مارکیٹنگ ، ادائیگی وغیرہ سے متعلق امور تک محدود نہیں ہوں گی ۔ خریداروں کو مارکیٹ پلیس اداروں کے ذریعے گروپ کمپنیوں کے ذریعے ، جو کیش بیک فراہم کرایا جائے گا ، وہ شفاف اور غیر تفریق والا ہو گا ۔ اس شق کا مقصد ایسی خدمات کی فراہمی کی وضاحت ہے ، جو کسی بھی فروخت کار کو ، اُن شرطوں پر فراہم کرائی جائے گی ، جو کسی دیگر فروخت کار کو ، انہیں حالات میں فراہم نہ کرائی گئی ہو ۔ اگر ایسا ہوتا ہے تو اسے غیر مناسب اور مبنی بر تفریق سمجھا جائے گا ۔
۔ ۔ ۔ ۔ ۔۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔

U. No. 5744
(Visitor Counter : 71